(6 มิ.ย.) ผู้สื่อข่าวรายงานว่า เวลา 09.00 น.นายสุชน ชาลีเครือ รักษาการประธานเป็นประธานเปิดนิทรรศการ"รัฐสภาไทยใต้ร่มพระบารมี 60 ปี ทรงครองราชย์ " ที่บริเวณห้องโถงชั้นล่าง อาคารรัฐสภา 1 โดยเปิดให้ผู้สนใจเข้าชมตั้งแต่เวลา 09.00--16.00 น.ระหว่างวันที่ 6 - 30 มิ.ย.2549 ทั้งนี้นิทรรศการดังกล่าว ประกอบด้วยเนื้อหาเกี่ยวกับพระราชประวัติ พระราชกรณียกิจ โดยเฉพาะด้านการเมือง การปกครองในระบอบประชาธิปไตยและพระอัจฉริยภาพด้านต่างๆ เช่น ด้านดนตรี ด้านกีฬา และด้านเทคโนโลยีนายสุชน ให้สัมภาษณ์ถึงการพิจารณายื่นหนังสือของ 35 ส.ว.ให้ศาลรัฐธรรมนูญวินิจฉัยการขาดคุณสมบัติของคณะกรรมการการเลือกตั้งรับหนังสือจากเลขาธิการสภาผู้แทนราษฏรแล้วและจะได้มีการพิจารณาอีกครั้งคงดูในสองแนวทางคือจะส่งหรือไม่ และหากส่งศาลรัฐธรรมนูญจะต้องแนบมาตรา 168 และ 266 เรื่องอำนาจหน้าที่ของวุฒิสภารักษาการให้ศาลรัฐธรรมนูญได้วินิจฉัยด้วยหลังจากที่มี 3 ส.ว.ยื่นยับยั้งโดยระบุว่า ส.ว.รักษาการไม่มีอำนาจหน้าที่ ซึ่งคาดว่ามีแนวโน้มเป็นไปได้มากที่สุดที่จะส่งให้ศาลรัฐธรรมนูญ พร้อมกับแนบมาตรา 168 และ 266 เพื่อให้อำนาจศาลตัดสินใจ
ใครเป็นประธานเปิดนิทรรศการรัฐสภาไทยใต้ร่มพระบารมี 60 ปี 
นายสุชน ชาลีเครือ